ZAPISNIK

10. sjednice Vijeća Mjesnog odbora Kupinečki Kraljevec I.,
23. veljače 2022. (srijeda),

s početkom u 19,30 sati
Nazočni članovi Vijeća: Žarko Vučak, Stjepan Barić, Lucija Josipović i Darko Pereković.
Nenazočni članovi Vijeća: Ivana Pogačić. 

Zapisnik vodi: Lidija Špišić, stručni referent za rad tijela mjesne samouprave.
Predsjedava Žarko Vučak, predsjednik Vijeća.

         Predsjednik Vijeća, pozdravlja nazočne, konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati te otvara 10. sjednicu Vijeća. 
      Predlaže da Vijeće započne s radom te da se prije usvajanja dnevnog reda usvoji zapisnik 9. sjednice.

      Bez rasprave, jednoglasno (4 “za”), Vijeće prihvaća tekst zapisnika 9. sjednice.
      Predsjednik Vijeća, Žarko Vučak daje prijedlog dnevnog reda na glasovanje.

      Vijeće je jednoglasno (4 ”za”) usvojilo 
dnevni red:
1. Prijedlog financijskog plana Mjesnog odbora Kupinečki Kraljevec I. u 2022.

2. Prijedlog plana malih komunalnih akcija Mjesnog odbora Kupinečki Kraljevec I. za 2022.

3. Prijedlog zaključka o prijedlogu asfaltiranja ulica iz asfalterskog programa  Plana malih

      komunalnih akcija Mjesnog odbora Kupinečki Kraljevec I za 2022.

4. Informacija o sastanku u Vodoopskrbi i odvodnji d.o.o. od 17. veljače 2022.

5. Prijedlog zaključka o prijedlozima za Plan komunalnih aktivnosti Gradske četvrti Brezovica u 2022.

6. Prijedlog zaključka o odobrenju jednokratnog korištenja prostora Mjesnog odbora Kupinečki Kraljevec I. (zahtjev Alena Marčin)

7. Rasprava o inicijativi za imenovanje trga Borisa Radičevića 

      8. Obavijesti, pitanja i prijedlozi

Ad 1)  Prijedlog financijskog plana Mjesnog odbora Kupinečki Kraljevec I. u 2022.
            Predsjednik Vijeća konstatira da su članovi Vijeća primili Prijedlog u pisanom obliku,.  te otvara raspravu.

            Lucija Josipović iznosi nezadovoljstvo budući da Vijeće nema nema informaciju zašto su se sredstva na poziciji održavanja zelenih površina u odnosu na prethodno razdoblje uvećala deseterostruko. 
           Žarko Vučak informira članove da je Zrinjevac do ove godine održavao tri lokacije na području Mjesnog odbora Kupinečki Kraljevec I. za  46.681,00 kn godišnje. Kako se u odnosu na prethodno razdoblje broj lokacija nije povećao, sporno je kako je došlo do uvećanje održavanja na 448.000,00 kn bez ikakovog obrazloženja Gradskog ureda za mjesnu samoupravu, civilnu zaštitu i sigurnost.

Nakon kraće rasprave svih članova Vijeća te konzultacija s predsjednikom Vijeća Gradske četvrti Brezovica, g. Tomislavom Cavrićem, predsjednik Vijeća konstatira da će do iduće sjednice Vijeća Mjesnog odbora treba pripremiti Prijedlog zaključka kojim se pokreće inicijativa da se izmijeni odluka  prema kojoj je izvršena raspodjela sredstava u Prijedlogu financijskog plana tako da se izvrši preraspodjela sredstava unutar pozicije tekućeg i investicijskog održavanja – PMKA MO, odn.  da se sredstva za održavanje zelenih površina smanje, a sredstva za održavanje nerazvrstanih cesta uvećaju. 
           Predsjednik Vijeća daje na glasovanje Prijedlog Financijskog plana.

           Vijeće je jednoglasno (4 “za) donijelo
FINANCIJSKI PLAN

Mjesnog Odbora Kupinečki Kraljevec I.
za 2022.

Članak 1.

Financijski plan Mjesnog odbora Kupinečki Kraljevec I. za 2022. (dalje u tekstu: Plan) sastoji se od:

PRIHODA:









1.265.200,00
RASHODA:









1.265.200,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	1.265.200,00

	6711
	PRIHODI ZA FINANCIRANJE RASHODA POSLOVANJA
	1.265.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	1.265.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	1.189.000,00

	 
	ODRŽAVANJE JAVNIH ZELENIH POVRŠINA
	448.000,00

	 
	ODRŽAVANJE NERAZVRSTANIH CESTA
	741.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


Članak 3.

Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.

Ad 2) Prijedlog plana malih komunalnih akcija Mjesnog odbora Kupinečki Kraljevec I. za 2022.
         Predsjednik, Žarko Vučak konstatira da su članovi Vijeća primili Prijedlog u pisanom obliku.
        Nakon kraće rasprave daje Prijedlog plana na glasovanje.

        Vijeće je jednoglasno  (4 „za“)  donijelo

Plan malih komunalnih akcija
Mjesnog odbora Kupinečki Kraljevec I. u 2022.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Kupinečki Kraljevec I. (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


3. Planirana sredstva za financiranje ovog plana u iznosu od ukupno 1.189.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	448.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	741.000,00

	Ukupno
	1.189.000,00



4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 9.631 m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 89.515 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 519.000,00 kuna za asfalterski program i


- 30 % ili 222.000,00 kuna za ostale poslove redovnog održavanja.


6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2022.

Ad 3) Prijedlog zaključka o prijedlogu asfaltiranja ulica iz asfalterskog programa  Plana malih

     komunalnih akcija Mjesnog odbora Kupinečki Kraljevec I za 2022.

       Predsjednik Vijeća, Žarko Vučak informira  članove Vijeća o aktivnostima koje je poduzeo vezano uz proširenje ulice Starjak. Također iznosi da ga je Predsjednik Vijeća Gradske četvrti Brezovica zamolio da se radi nedostatka sredstava u Planu komunalnih aktivnosti Gradske četvrti Brezovica, asfaltiranje proširenja ulice Starjak izvrši na teret asfalterskog programa Mjesnog odbora Kupinečki Kraljevec I. Obzirom na navedeno, podnosi amandman na Prijedlog Zaključka te predlaže da se u Prijedlog uvrsti akcija “Starjak, od ulice Tratinarski put do ulice Kraljevečki brijegi”.
      Nakon kraće rasprave, Predsjednik Vijeća daje amandman na glasovanje.

      Vijeće je jednoglasno (4 “za”) usvojilo amandman te on postaje sastavni dio Prijedloga zaključka.

      Obzirom da se nitko ne javlja za riječ, daje Prijedlog zaključka na glasovanje.

      Vijeće je jednoglasno (4 ”za”) donijelo

ZAKLJUČAK

o prijedlogu asfaltiranja ulica iz sredstava asfalterskog programa Plana malih komunalnih akcija Mjesnog odbora Kupinečki Kraljevec I. u 2022.

1. Vijeće Mjesnog odbora Kupinečki Kraljevec I. razmotrilo je potrebu redovitog održavanja nerazvrstanih cesta na području Mjesnog odbora Kupinečki Kraljevec I.

      2. Vijeće predlaže da se iz Plana malih komunalnih akcija Mjesnog odbora Kupinečki 

          Kraljevec I u 2022., odn. iz asfalterskog programa asfaltiraju nerazvrstane 

          ceste sljedećim redosljedom: 

                    -   Starjak, odvojak prema kbr.102 i 103 (70 x 3 m bez frezanja)

                    -   Starjak, od ulice Tratinarski put do ulice Kraljevečki brijegi

                    -   Palčićka, (300 x 5,5 bez frezanja)

                    -   Kraljevečki brijegi III. odvojak s frezanjem

                    -   Kraljevečki brijegi VII. odvojak, nastavak

     3. Vijeće je suglasno da se iz Plana malih komunalnih akcija Mjesnog odbora 

         Kupinečki Kraljevec I. u 2022., odnosno. iz asfalterskog programa utroše sredstva za    

         asfaltiranje jedne od prometnica ili dijela jedne od prometnica  prema zahtjevu  Mjesnog 

         odbora Kupinečki Kraljevec – centar, na području Mjesnog odbora Kupinečki Kraljevec 

        – centar, u visini 150.000,00 kn. 

     4. Ovaj zaključak dostavlja se Gradskom uredu za mjesnu samoupravu, civilnu zaštitu i      

         sigurnost na dalje postupanje te Vijeću Gradske četvrti Brezovica na znanje. 
Ad 4) Informacija o sastanku u Vodoopskrbi i odvodnji d.o.o. od 17. veljače 2022.
          Predsjednik Vijeća, Žarko Vučak infomira članove da mu je g. Tomić iz Vodoopskrbe i odvodnje d.o.o.  obećao da će nastojati da kod prvog rebalansa, ukoliko se sredstva drastično ne smanje, uvrstiti u Plan ViO gradnju javnog kanala u odvojku ulice Kraljevečki brijegi te gradnju vodoopskrbne mreže u ulici Kraljevečki brijegi VI odvojak budući da imaju građevinske dozvole. 

Informiran je da bi bilo dobro da se u Plan komunalnih aktivnosti ponovno uvrsti gradnja kanalizacije u ulicama Kraljevečki brijegi V i VI odvojak te da bi gradnju isfinancirala Vodoopskrba i odvodnja.

Što se tiče nastavka gradnje kanalizacije u ulici Kraljevečki brijegi, situacija nije dobra budući da se ide u novelaciju projekta, a Vodoopskrba i odvodnja u iduće tri godine nije planirala sredstva. Predstavnici Vodoopskrbe i odvodnje izjavili su da je postojeći projekat loš te je im je preložio kao rješenje gradnju precrpne stanice kod Šinkovića i spajanje dijela ulice na mrežu Starjak. Obzirom na navedeno, za očekivati je da će u Starjaku biti izgrađena kanalizacija prije nego u ulici Kraljevečki brijegi.
Ad 5) Prijedlog zaključka o prijedlozima za Plan komunalnih aktivnosti Gradske četvrti 
          Brezovica u 2022.
        Predsjednik Vijeća, Žarko Vučak navodi da je na osnovu informacija u Vodoopskrbi i odvodnji d.o.o. izradio Prijedlog zaključka. Otvara raspravu.

       Lucija Josipović podnosi amandman te predlaže da se u Prijedlog uvrsti akcija “Starjak, projektiranje nogostupa i odvodnje od kbr. 82 prema ulici Palčićka, 150 m“
      Predsjednik Vijeća daje amandman na glasovanje. 
      Vijeće je jednoglasno (4 “za”) usvojilo amandman te on postaje sastavni dio Prijedloga zaključka.

      Darko Pereković podsjeća da se u Prioritetima nalazila akcija “Kraljevečki brijegi, podizanje nivoa perona”. 

      Obzirom da se nitko ne javlja za riječ, Predsjednik Vijeća daje Prijedlog zaključka na glasovanje.

      Vijeće je jednoglasno (4 ”za”) donijelo
ZAKLJUČAK

o prijedlozima za  Plan komunalnih aktivnosti Gradske četvrti Brezovica u 2022.

      Vijeće Mjesnog odbora Kupinečki Kraljevec I., sukladno raspoloživim sredstvima i tehničkoj dokumentaciji, predlaže Vijeću Gradske četvrti Brezovica da u Plan komunalnih aktivnosti Gradske četvrti Brezovica u 2022. uvrsti slijedeće akcije:

I. ODVODNJA

	R.br.
	Lokacija – ulica
	Opis i količina radova 
	Procjena troška

	1.
	Kraljevečki brijegi              V odvojak
	Tehnička  dokumentacija
	25.000,00

	2.
	Kraljevečki brijegi              VI odvojak
	Tehnička dokumentacija
	25.000,00

	                                                                                                           UKUPNO
	50.000,00    


II. JAVNOPROMETNE POVRŠINE I OBJEKTI

	R.br.
	Lokacija – ulica
	Opis i količina radova 
	Procjena troška

	1.
	Starjak 


	Odvodnja i proširenje kolnika  u dužini 270 m od Tratinarskog puta prema Kraljevečki brijegi 
	825.000,00

	2.
	Starjak
	Projektiranje nogostupa i odvodnje od kbr. 82 prema ulici Palčićka, 150 m
	25.000,00

	                                                                                                           UKUPNO
	           850.000,00


III. ZELENE POVRŠINE I PARKOVI           

	R.br.
	Lokacija – ulica
	Opis i količina radova 
	Procjena troška

	1.
	Mrakov breg  1 
	Uređenje zelene površine uz objekt MO 10x20 m 
	12.750,00

	2.
	Kraljevečki brijegi IX odvojak
	Izrada klamerica 
	8.160,00

	                                                                                                           UKUPNO
	            20.910,00


Ad 6) Prijedlog zaključka o odobrenju jednokratnog korištenja prostora Mjesnog odbora 
          Kupinečki Kraljevec I. (zahtjev Alena Marčin)
                Predsjednik, Žarko Vučak konstatira da su članovi Vijeća primili Prijedlog u pisanom obliku.

        Nakon kraće rasprave daje Prijedlog zaključka na usvajanje.

               Vijeće je jednoglasno  (4 „za“) je donijelo

ZAKLJUČAK

1. Alenu Marčin iz Kupinečkog Kraljevca, Štrpet II. odvojak 8, odobrava se jednokratno

 korištenje dvorane u prizemlju objekta mjesne samouprave Kupinečki Kraljevec I,

 u terminu 5. ožujka 2022. (subota) od 18,00 do 21,00 sat.

      2.  Prostor iz točke 1. ovog zaključka, Alen Marčin koristiti će uz naknadu.

      3.   Alen Marčin, obvezuje se postupati sa pažnjom dobrog gospodara u korištenju prostora.

      4.  O povremenom korištenju prostora iz točke 1. ovog zaključka, Gradski ured za mjesnu 

           samoupravu, civilnu zaštitu i sigurnost izdati će odobrenje o korištenju, a u skladu sa ovim

           zaključkom.

Ad 7) Rasprava o inicijatvi za imenovanje trga Borisa Radičevića 

           Predsjednik Vijeća, Žarko Vučak  iznosi da je Lucija Josipović tražila da Vijeće predloži imenovanje trga po poginulom hrvatskom branitelju Borisu Radičeviću temeljem razgovora sa Stjepanom Barićem. Dalje iznosi da je mišljenja da bi kompleks gdje je polivalentno igralište nazvali ŠRC Boris Radičević budući da misli da  taj prijedlog ima veću mogućnost da se realizira, nego imenovanje trga.
          Darko Pereković informira članove Vijeća, da je Vijeće Mjesnog odbora Kupinečki Kraljevec I. u prethodnom sazivu donijelo zaključak o imenovanju Trga Borisa Radičevića na površini ispred Područne škole, gdje se  nalazi spomenik, no Gradski ured za katastar nije prihvatio prijedlog budući da  je lokacija predložena za imenovanje u vlasništvu škole, odn. nije javno dobro u vlasništvu Grada Zagreba te ne zadovoljava uvjete za imenovanje trga.

        Predsjednik Vijeća, Žarko Vučak predlaže da se prije utvrđivanja prijedloga za imenovanje ispitaju uvjeti za imenovanje trga i športsko-rekreacijskog centra.
Ad 8) Obavijesti, pitanja i prijedlozi
           Predsjednik Vijeća, Žarko Vučak informira članove Vijeća da je proveden postupak javne nabave za izgradnju javne rasvjete od Starjaka do Brebernice, izabran je izvođač te se kroz mjesec i pol dana može očekivati početak radova. Također upoznaje članove Vijeća da škola nije htjela preuzeti obvezu čišćenja dvorane na katu objekta mjesne samouprave. Obvezu čišćenja prostora izvršavat će Športsko društvo.
          Lucija Josipović informira  članove Vijeća da će Vijeće Gradska četvrt Brezovica za trošak manifestacija osigurati 35.000,00 kn te predlaže da Vijeće Mjesnog odbora Kupinečki Kraljevec I. traži se dio navedenih sredstava raspodijeli na podmirenje dijela troškova manifestacije Ivanje u Kupinečkom Kraljevcu.
       Nakon kraće rasprave, Predsjednik Vijeća utvrđuje Prijedlog zaključka te ga daje na glasovanje.
       Vijeće je jednoglasno (4 “za”) donijelo
ZAKLJUČAK
o zahtjevu za isplatu sredstava s pozicije 239-3299 “ostali nespomenuti rashodi poslovanja” Vijeća Gradske četvrti Brezovica za manifestaciju “Ivanje u Kupinečkom Kraljevcu”
1. Vijeće Mjesnog odbora Kupinečki Kraljevec I. traži Vijeće Gradske četvrti Brezovica da odobri isplatu sredstava s pozicije 239 – 3299 „ostali nespomenuti rashodi poslovanja“ u iznosu od 7.000,00 kn, za uslugu kulturnog izvođača na tradicionalnoj manifestaciji „Ivanje u Kupinečkom Kraljevcu“ koja će se održati 24. lipnja 2022.
2.  Ovaj zaključak dostavlja se Vijeću Gradske četvrti Brezovica na dalje postupanje.

       Obzirom da se nitko ne javlja za riječ, predsjednik, Žarko Vučak zaključuje 9. sjednicu Vijeća te zahvaljuje na radu svim članovima Vijeća Mjesnog odbora.

      Dovršeno u 21,28 sati.
 Zapisnik izradila:

    Lidija Špišić

     Kupinečki Kraljevec, 23. veljače 2022. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
